DD 
-J 
venir, que tu ne perdes l’un et l’autre aussi comme il avint au leu de che que li vilains 
pramist au leu. 
Car on dist piech'a d'un bouvier que si buef n'aloient mie droite voie, et il leur dist: 
Leu vous puissent mengier. Li leus oi che et atendi. Quant li jours declina et li vilains 
desloia ses bisses de le karue, li leus vint a lui et dist: Donne moi mes bisses que tu m'as 
pramis. Dist li haniers: Se je le dis, je ne le ni mie. Dist li lex: Je doi avoir me pramesse. 
A deesrains s'acorderent a che que il iroient au juge. Il y alerent et encontrerent en leur 
voie le houpil. Et dist li houpix: Ou alés vous? Et chil conterent leur fais a lui. Dist li 
houpix: Pour noient querrés autre juge: car je vous en dirai droit jugement. Mais laissiés 
moi premiers parler a l'un de vous Ir a consel, et puis a l’autre. Et si je vous puis concorder 
sans jugement rendre, le sentence ne sera ja manifestee; se che non, je dirai jugement en 
commun. Ensi lotrient. Li houpix parla premiers au bouvier a conseil: Se tu me veus 
donner une geline, et une autre a me femme, tu raveras tes bues. Li vilains li otria. Aprés 
parla li houpix au leu et li dist: Amis,| pour ti veu je bien parler se je puis; car tu l'as 
deservi. J'ai tant dit au vilain que se tu li laisses enmener ses bues en pais, il te donra un 
frommache fait a le samblanche d'un escu. Li leus l'otria. Dont dist li houpix: Laisse le 
vilain enmener ses bestes et je te merrai au lieu ou li froumache sont, pour che que tu 
eslirras lequel qui tu vaurras. Li leux, qui fu decheus par les soustieves paroles du houpil, 
laissa aler le vilain en pais. Li houpix ala de cha et de la, tant que il peut, et desvoia le 
leu, et le mena par nuit oscure a un puch parfont. Quant il furent seur l'eur du puch, ii 
houpix li moustra le fourme de le lune demie plaine, qui luisoit au fons du puch, et dist: 
Chi est li frommages que je te promis: descen aval se il te plaist, si en menjue. Dist li lex: 
Descen premiers: se tu ne le pues aporter a par ti seul, dont ferai che que me dis. Si comme 
il parloient, il virent une corde pendant au puch; et pendoit une seille a l'un des corons, et 
a l’autre une autre seille, et pendoient par tel engieng que quant l'une montoit, l’autre avaloit. 
Li houpix vit et connut l'engieng et se teut. Dont monta en le seille deseure par l'enorte- 
ment du leu, et vint au fons du puch. Quant li leus vit che, si s'esjoist et dist: Pour quoi 
n'aportes tu le froumage? Dist li houpix: Je ne puis pour che que | il est trop grans; mais entre 
en l'autre seille deseure; si me vien aidier ensi que tu me pramesis. Lilex entra en le seille 
et vint tost au fons du puch, pour che que il pesoit moult, et l'autre seille vint tost deseure; 
car li houpix ne pesoit mie moult. Li houpix sali hors de le seille et laissa le leu u puch. 
Et ensi li leus, qui laissa che qui appareillié estoit, perdi a droit et les bisses et le froumage. 
1 aussi... leu fehlt K — 2 pr. che fu au l. K — 3 On list dun bouvier B. — 4 entendy B — 
le bouvier B — 5 ses buefz . . . les buefz B — 6/7 promis. Au derrain B — 7 se concorderent B — 7/8 en 
leur v. fehlt B — 8 le goupil lequel leur dist B — lui c. leur querele tout au long B — 9 a. juge que moi B 
— en fehlt K — 10 premiers fehlt B — acorder B (=g) — 12 Ilz lui octroierent B — 12/13 Donne moy une 
geline . . . et tu auras les buefz B (—g) — 13 Le bouvier B — 14 bien fehlt B — se je scay B (=g) — 16 a là 
semblance et grandeur de la lune B — 16/17 L. aler le bouvier a tout ses buefz et je te m. B — 17/18 affin 
que tu eslisez le meilleur et le plus grand B — 20 parfont . . puch fehlt (durch Augensprung) B — 24/25 pend. 
a un bout une s. et a lautre bout B — 25 lune avaloit lautre mont. B (— g) — 26 et se teut fehlt B (=g) — 
si prent la seille et entra dedens par lenhort. B — 27 et vint . . . puch fehlt B — vit ce quil estoit ens si 
dist B — 28 si grans B — 29 des. fehlt B. — 31 ne pes. pas tant B — 32 pour ce quil 1. aler ce quil tenoit 
perdy les buefz et les frommagez B 
N:o.5, 
fol. 93ra 
fol. 987% 
